CELEX: 52012PC0383
Language: ro
Date: 2012-07-11
Title: Propunere de REGULAMENT AL CONSILIULUI de modificare a Regulamentului (UE) nr. 44/2012 în ceea ce privește posibilitățile de pescuit pentru capelin în apele Groenlandei

|
			
		
		
		52012PC0383
		
			Propunere de REGULAMENT AL CONSILIULUI de modificare a Regulamentului (UE) nr. 44/2012 în ceea ce privește posibilitățile de pescuit pentru capelin în apele Groenlandei /* COM/2012/0383 final - 2012/0187 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Regulamentul (UE) nr. 44/2012 al Consiliului[1] stabilește, pentru 2012,
posibilitățile de pescuit disponibile în apele UE și, pentru
navele din UE, în anumite ape din afara UE pentru anumite stocuri de pește
și grupe de stocuri de pește care fac obiectul unor negocieri sau
acorduri internaționale. Posibilitățile de pescuit sunt de
obicei modificate de mai multe ori în perioada în care sunt în vigoare.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
Nu se aplică.
3.           ELEMENTELE JURIDICE ALE PROPUNERII
Modificările propuse vizează
modificarea regulamentului menționat anterior după cum urmează:
Capelin în apele Groenlandei
În conformitate cu articolul 5
alineatul (3) din Regulamentul (UE) nr. 44/2012 al Consiliului,
Comisia fixează cota Uniunii pentru capelin în apele Groenlandei din
zonele ICES V și XIV. În temeiul respectivului articol, pe baza
alocării stabilite de Groenlanda și în conformitate cu Acordul de
parteneriat în domeniul pescuitului (FPA) între Comunitatea Europeană, pe
de o parte, și Guvernul Danemarcei și Guvernul local al Groenlandei,
pe de altă parte, precum și cu protocolul la acesta, Uniunea
urmează să primească 7,7% din TAC pentru capelin în apele
Groenlandei din zonele ICES V și XIV. Comisia a fost informată de
autoritățile din Groenlanda că aceasta va aloca pm tone pentru Uniune, în conformitate cu
proporția stabilită în temeiul protocolului, care pot fi pescuite
până la 30 aprilie 2013.
La adoptarea Regulamentului (UE)
nr. 44/2012 la 17 ianuarie 2012, Comisia a făcut o
declarație referitoare la capelinul capturat în apele Groenlandei din
zonele V și XIV, angajându-se să înceapă discuțiile cu
statele membre privind posibilitatea de repartizare între acestea a posibilităților
de pescuit de capelin oferite de Groenlanda, în contextul acordului FPA între
Groenlanda și UE și al protocolului menționat anterior.
Având în vedere că navele UE nu au
efectuat, între 2004 și 2010, activități de pescuit care să
vizeze capelinul în temeiul Acordului de parteneriat în domeniul pescuitului
încheiat cu Groenlanda și că în 2011 a existat o pescărie
nealocată exploatată doar de Danemarca, Comisia propune utilizarea ca
perioadă de referință pentru stabilirea alocării între
statele membre a perioadei 1998-2003. 
În cele din urmă, având în vedere
consultările anuale în domeniul pescuitului dintre Uniunea Europeană
și Norvegia pentru 2012 și, în special, angajamentul luat de Uniunea
Europeană de a furniza Norvegiei o cantitate suplimentară de 20 000
de tone de capelin, în plus față de cantitatea normală, de
îndată ce capelinul din apele groenlandeze devine disponibil, este oportun
să se prevadă alocarea acestei cantități din cota Uniunii
de pm tone menționată mai sus.
2012/0187 (NLE)
Propunere de
REGULAMENT AL CONSILIULUI
de modificare a Regulamentului (UE) nr. 44/2012
în ceea ce privește posibilitățile de pescuit pentru capelin în
apele Groenlandei
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 43 alineatul (3),
având în vedere propunerea Comisiei Europene[2],
întrucât:
(1)       Acordul de parteneriat în
domeniul pescuitului (FPA) între Comunitatea Europeană, pe de o parte,
și Guvernul Danemarcei și Guvernul local al Groenlandei, pe de altă
parte[3]
și protocolul la acesta[4] prevăd că
Uniunea urmează să primească 7,7% din totalul capturilor
disponibile (TAC) pentru capelin în apele Groenlandei din zonele ICES V și
XIV.
(2)       Regulamentul (UE)
nr. 44/2012 al Consiliului[5]
stabilește pentru perioada 1 ianuarie - 30 aprilie 2012 o
cotă a Uniunii provizorie pentru stocul de capelin din respectivele ape
ale Groenlandei, fără alocări specifice pentru statele membre. 
(3)       La …, Uniunea a fost informată de autoritățile
Groenlandei în privința fixării TAC pentru capelin în apele
Groenlandei din subzonele ICES V și XIV la …
tone pentru perioada 1 mai 2012 – 30 aprilie 2013. Prin
urmare, cota relevantă a Uniunii pentru perioada în cauză trebuie
fixată la pm tone.
(4)       În cadrul consultărilor
anuale în domeniul pescuitului dintre Uniune și Norvegia, Uniunea s-a
angajat să furnizeze Norvegiei o cantitate suplimentară de 20 000
de tone de capelin din apele Groenlandei din zonele ICES V și XIV pentru 2012.
Este oportun să se aloce cantitatea respectivă din cota Uniunii
disponibilă în aceste ape. 
(5)       În plus, este necesar să
se repartizeze între statele membre cota Uniunii. Având în vedere că
navele UE nu au efectuat, între 2004 și 2010, activități de
pescuit care să vizeze capelinul în temeiul Acordului de parteneriat în
domeniul pescuitului încheiat cu Groenlanda și că în 2011 doar un
stat membru a exploatat cota nealocată a Uniunii, perioada de
referință pentru repartizarea cotei Uniunii între statele membre
trebuie să fie perioada 1998-2003.
(6)       Repartizarea cotei Uniunii
între statele membre depășește competențele de punere în
aplicare conferite Comisiei în temeiul articolului 5 alineatul (3)
din Regulamentul (UE) nr. 44/2012. Pentru a se evita dispersarea
dispozițiilor între acte ale Comisiei și acte ale Consiliului,
prezentul regulament trebuie să stabilească atât cota Uniunii, cât
și repartizarea acesteia între statele membre.
(7)       Limitele capturilor de
capelin prevăzute de prezentul regulament trebuie să se aplice de la
1 mai 2012. Această aplicare retroactivă nu aduce atingere
principiului securității juridice și protecției încrederii
legitime deoarece posibilitățile de pescuit vizate încă nu au
fost epuizate. Fiindcă limitele
de captură au o influență asupra activităților
economice și asupra planificării campaniilor de pescuit ale navelor
din Uniune, prezentul regulament trebuie să intre în vigoare imediat
după publicarea sa. 
(8)       Regulamentul (UE) nr. 44/2012
trebuie modificat în consecință, 
ADOPTĂ PREZENTUL REGULAMENT:
Articolul 1
Modificări ale Regulamentului (UE) nr. 44/2012
Anexa IB la Regulamentul (UE) nr. 44/2012
se modifică în conformitate cu textul din anexa la prezentul regulament.
Articolul 2
Intrarea în vigoare
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Se aplică de la 1 mai 2012.
Prezentul regulament este obligatoriu în toate
elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu,
                                                                       Președintele
ANEXĂ 
În anexa IB la Regulamentul (UE)
nr. 44/2012, intrarea privind capelinul din apele Groenlandei din zonele
ICES V și XIV se înlocuiește cu următoarea intrare:
 „Specie: || Capelin Mallotus villosus || Zonă: || Apele Groenlandei din V și XIV (CAP/514GRN) 
 Danemarca || pm ||   ||   
 Regatul Unit || pm ||   
 Suedia || pm ||   
 Germania || pm ||   
 Toate statele membre || pm || (1) (2) 
 UE || pm || (3) (4) ||   
 TAC || Nu se aplică ||   ||   
   (1) Cu excepția statelor membre cu mai mult de 10% din cota Uniunii. (2) Statele membre cu o cotă alocată pot avea acces la cota pentru „Toate statele membre”doar după ce au epuizat cota proprie. (3) Din care 20 000 de tone sunt alocate Norvegiei. (4) Pot fi pescuite până la 30 aprilie 2013, prin derogare de la articolul 1 alineatul (2) litera (a) din prezentul regulament.”   
[1]               Regulamentul (UE) nr. 44/2012 al Consiliului din 17
ianuarie 2012 de stabilire, pentru 2012, a posibilităților de pescuit
disponibile în apele UE și, pentru navele din UE, în anumite ape din afara
UE pentru anumite stocuri de pește și grupe de stocuri de pește
care fac obiectul unor negocieri sau acorduri internaționale (JO L 25, 27.1.2012,
p. 55-147)
[2]               [Ref. din JO].
[3]               JO L 172, 30.06.2007, p. 4.
[4]               JO L 172, 30.06.2007, p. 9.
[5]               JO L 25, 27.1.2012, p. 55.